ДО

ОБЩИНСКИ СЪВЕТ КАЙНАРДЖА

ДОКЛАДНА ЗАПИСКА

от Любен Жеков Сивев – кмет на Община Кайнарджа

**ОТНОСНО**: продажба на имот - частна общинска собственост в с. Средище – УПИ 19-общ, кв.22

Дами и господа общински съветници,

В изпълнение на Програмата за управление и разпореждане с имоти – общинска собственост, предлагаме на Вашето внимание за продажба следният имот частна общинска собственост: урегулиран поземлен имот XІX – общ. в кв. 22 съгласно регулационния план на с. Средище, общ. Кайнарджа с площ от 1406 кв.м. Имотът е обрасъл с растителност и е неизползваем повече от десет години. Няма никакъв интерес от страна на наематели и Община Кайнарджа не реализира приходи от него. Най-целесъобразно е да бъде продаден.

Предлагам да се открие процедура за продажбата му чрез търг.

Пазарната оценка, определена съгласно чл. 41, ал. 2 от Закона за общинската собственост от оценител на имоти Весела Думанова е в размер на 9 139 лева. Данъчната оценка на имота е в размер на 9 139 лв.;

Имотът е включен за разпореждане в Програмата за управление и разпореждане с имоти – общинска собственост в Община Кайнарджа през 2024 г.;

Предвид на гореизложеното предлагам Общинския съвет да приеме следното

РЕШЕНИЕ:

1. На основание чл. 21, ал. 1, т. 8 от Закона за местното самоуправление и местната администрация, чл. 35, ал. 1 от Закона за общинската собственост и 53, ал. 1, чл. 55, т. 1 и чл. 57 от Наредбата за реда на придобиване, управление и разпореждане с общинско имущество дава съгласие за продажба чрез публично оповестен търг с тайно наддаване на следният имот – частна общинска собственост: урегулиран поземлен имот XIX общ. (деветнадесети общ.) в кв. 22 (двадесет и втори) съгласно регулационния план на с. Средище, общ. Кайнарджа с площ от 1406 кв.м ( хиляда четиристотин и шест квадратни метра), (АОС № 1924 от 17.05.2024 г., вписан в Службата по вписванията Силистра на 17.05.2024 г. вх. рег. № 2094, акт 79, том 6, дело 1075) при начална тръжна цена в размер на 9 200 лв. (девет хиляди и двеста лева) без ДДС;

 2. Възлага на кмета на общината да проведе процедурата.

ЛЮБЕН СИВЕВ

Кмет на Община Кайнарджа

ДЙ/ДЙ